काठमाडौं, ३ असार । नेपाल बैंक लिमिटेडले थप शेयर निष्कासन एफपिओ निष्कासनको लागि नेपाल धितोपत्र बोर्डले अनुमति दिएको छ । बैंकले १ करोड ७६ लाख ८४ हजार ८७८ कित्ता थप शेयर निष्कासनको लागि अनुमति बोर्डबाट पाएको हो ।
बोर्डले बैंकलाई प्रति कित्ता २८० रुपैयाँमा थप शेयर निष्कासन गर्न अनुमति दिएको हो । बैंकले प्रति शेयरको अंकित मुल्य एक सय रुपैयाँमा १८० रुपैयाँ प्रिमियम जोडेर २८० रुपैयाँमा एफपिओ निष्कासन गर्नेछ । थप शेयर निष्कासनको लागि बैंकले सिद्धार्थ क्यापिटललाई बिक्री प्रबन्धकमा नियुक्त गरेको छ ।
नेपाल बैंकको ५८औं वार्षिक साधारण सभाले थप शेयर निष्कासनको प्रस्तावलाई पारित गरेको थियो । थप शेयर निष्कासन पछि बैंकको चुक्ता पुँजी ९ अर्ब ८१ करोड रुपैयाँ पुग्नेछ । बैंकको हाल चुक्ता पुँजी ८ अर्ब ४ करोड रुपैयाँ रहेको छ । यस्तै थप शेयर निष्कासन पछि बैंकमा रहेको सरकारी स्वमित्व ६२ प्रतिशतबाट ५१ प्रतिशतमा सिमित रहनेछ ।
काठमाडौं, ६ असार । ओम डेभलपमेन्ट बैंक लिमिटेडले काठमाडौंको न्यूरोडमा शाखा कार्यालय संचालनमा ल्याएको छ । बैंकको उक्त शाखा कार्यालयको आज नेपाल राष्ट्र बैंकका डेपुटी गभर्नर शिवराज श्रेष्ठले उद्घाटन गरे ।
यो बैंकको ५३ औं शाखा कार्यालय हो । आगामी दिनमा मुलुकका अन्य स्थानहरुमा शाखा कार्यालय स्थापना गरि बैंकिङ पहुच विस्तार गर्दै जाने बैंकले जनाएको छ ।
हाल बैंकको अधिकृत पूँजी ३ अर्व र चूक्ता पूँजी २ अर्व ५१ करोड रुपैयाँ रहेको छ । त्यस्तै ओम बैंकले जर्मनीको केएफडब्लु डेभलपमेन्ट बैंकसँग कर्जा लगानी सम्झौता गरेको छ। सम्झौता अनुसार पहिलो चरणमा आउने ३७ करोड रुपैयाँ मध्ये १२ करोड ५० लाख रुपैयाँ आइसेकेका छ । सो रकमलाई साना तथा मझौला उद्यममा लगानी गरि उद्यमशिलता विकास गर्ने बैंकको लक्ष्य रहेको छ।